### Beslutning

Godkendt.

### Sagsfremstilling

## Resume og sagens baggrund

Gørlev Boligselskab søger ved mail af 22. maj 2023 om godkendelse af lånoptagelse uden kommunegaranti, men med en lejeforhøjelse på 11,5% i afd. 8 Bøgetoften 5-14.

Afdelingen består af i alt 30 boliger, opført som tæt/lav i 1975.

Lånet er til finansiering af udskiftning af tage, inddækning mv.

Kommunalbestyrelsen skal godkende lejeforhøjelser over 5% jf. Almenlejelovens §10 stk. 3

## Indstillinger

Direktøren indstiller at:

1. kommunalbestyrelsen godkender lånoptagelse af 30-årigt realkreditlån på [adresse] kr.
2. kommunalbestyrelsen godkender lejeforhøjelse på 11,5%.
3. godkendelsen er betinget af, at der forinden igangsætning er indhentet de evt. nødvendige tilladelser, jf. bygningsreglementet, lokalplaner mv.
4. lejeforhøjelsen først varsles til ikrafttræden fra tidspunktet for ibrugtagen jf. almenlejelovens §10 stk. 6

## Behandling

Økonomiudvalg, Kommunalbestyrelsen

## Sagsfremstilling

Afdelingen består af i alt 30 boliger (tæt/lav), som er opført i 1975.

Renoveringen består af udskiftning af tage, inddækninger mv.

De samlede anlægsudgifter er beregnet til 3.815.719 kr. Projektet inkl. lejeforhøjelsen er godkendt på ekstraordinært afdelingsmøde d. 17. maj 2023 og på bestyrelsesmødet d. 21. maj 2023.

Huslejen før og efter renoveringen:

|  |  |  |  |  |  |  |
| --- | --- | --- | --- | --- | --- | --- |
| Bøgetoften |  | Nuværende husleje |  | Stigning 11,5% |  | Husleje efter renovering |
| Ungdomsboliger |  | 1.859 |  | 242 |  | 2.101 |
| 1 værelse |  | 3.021-3.309 |  | 393-430 |  | 3.414-3.739 |
| 2 værelse |  | 4.119-4.454 |  | 535-579 |  | 4.654-5.033 |
| 3 værelse |  | 4.601-5.199 |  | 598-676 |  | 5.199-5.875 |
| 4 værelse |  | 5.580-6.023 |  | 725-783 |  | 6.305-6.806 |

## Økonomiske konsekvenser

Der er ingen økonomiske konsekvenser, da der ikke ansøges om garanti i forbindelse med lånoptagelsen.

### Sagens forløb

14-06-2023 Økonomiudvalget
Anbefales.